AZAL FK

**Şüvəlan FK** — Azərbaycanın Bakı şəhərinin Şüvəlan qəsəbəsini təmsil etmiş peşəkar futbol klubu.

## Adları
* AMMK (1996–2005)
* Olimpik (2005–2009)
* Olimpik-Şüvəlan (2009–2010)
* AZAL (2010 −2017)
* Şüvəlan FK (2017-2019)

## Tarix

Futbol klubu AMMK adı ilə 1996-cı ildə yaradılıb. Komanda əvvəllər AMMK adı altında (təsısçi "Azərbaycan Beynəlxalq Gənclər Komitəsi"nin (rusca Азербайджанский Международный Молодёжный Комитет-in şərəfinə) futzal üzrə həvəskarlar liqasında çıxış edib. Klub 1997-ci ildə futzal üzrə həvəskarlar liqasında 8 komanda arasında 1-ci olub. Bir çox futzal turnirlərində ölkəmizi təmsil edib. Daha sonra peşəkar futzal liqasına qatılan AMMK daim mükafatlar uğrunda mübarizə aparıb. 2002/2003-cü il Futzal üzrə Çempionlar Liqasında Azərbaycanı təmsil edib və qrup oyunlarında ikinci yeri tutub. 2004-cü ildə AFFA-da peşəkar futbol klubu kimi qeydiyyatdan keçib və həmin ildə 17 yaşlılardan ibarət milli komandanın bazasında AMMK adı altında 1-ci dəstədə mübarizə aparıb. AMMK mövsümün yekununda 1-ci yeri tutaraq güclülər dəstəsinə vəsiqə qazanmışdır. 2005-ci ilin avqust ayında klub adını dəyişərək "Olimpik" adlanıb. 2005/2006-cı il mövsümündə komanda Azərbaycan Çempionatında 12-ci yeri tutub. 2006/2007-ci il mövsümündə komanda heyətini gücləndirərək qarşısına iddialı məqsədlər qoyub. Xüsusən ölkəmizin ən güclü məşqçilərindən biri olan Əsgər Abdullayevin gəlişindən sonra "Olimpik" daha yaxşı nəticələr qazanmağa başlayıb. 2006/2007-cil mövsümünü 5-ci yerdə bitirən klubumuz 2007/2008-ci il mövsümündə çempionluğu son turda əldən vermiş və vitse-çempion adını qazanmışdır. 2008/2009-cu illər Avrokuboklar mövsümündə ölkəmizi UEFA-nın klub yarışlarında təmsil edən "Olimpik" birinci təsnifat mərhələsində Serbiyanın "Voyvodina" komandası ilə qarşılaşmışdır. İlk oyunda səfərdə 1–0 hesabı ilə məğlub olan "Olimpik" Bakıdakı oyunda heç-heçə (1–1) etmişdir. Bununla da klubumuz mərhələ keçmək vəzifəsinin öhdəsindən gələ bilməmişdir.

2009–2010-cu il mövsümündən etibarən klubun adı "Olimpik-Şüvəlan" adına dəyişdirilib.. 2010/11 mövsümündən isə futbol klubu AZAL adlandırılıb. Komanda 3 may 2017-ci ildə fəaliyyətini dayandırsa da 3 gündən sonra yenidən fəaliyyətini bərpa etdi. Komanda Birinci Divizyonda yeni adla -"Şüvəlan" adı altında çıxış edir.

## Uğurları
* Azərbaycan Premyer Liqası:
** Gümüş medal — 2007/2008
* Azərbaycan Birinci Liqası
** Birinci yer — 2004/2005

## Premyer-liqada və kubokda çıxışı

## Avropa kuboklarında iştirakı

## Baş məşqçiləri
# Şakir Qəribov (iyun 2004 — may 2005) – 16 oyun
# Stepan Çordaş (iyun 2005 – avqust 2005) – 3 oyun
# Camaləddin Əliyev – baş məşqçi əvəzi (2005 avqust) – 4 oyun
# Peter Kurçubiç (2005 avqust – 2006 may) – 23 oyun
# Əsgər Abdullayev (2006 iyun – 2009 noyabr) – 105 oyun
# Nazim Süleymanov (2009 noyabr – 2011 iyun) – 64 oyun
# Elxan Abdullayev (2011 iyun — oktyabr)
# Rafiq Mirzəyev (2011 oktyabr-2012 aprel)
# Vaqif Sadıqov (2012 aprel-2014 mart)
# Tərlan Əhmədov (2014 mart)

## Beynəlxalq Futbol Tarixi və Statistikaları Federasiyasının reytinq cədvəlində
2015-ci il 7 Avqust tarixində açıqlanan klublarının dünya reytinqində 2.825 xal ilə Azərbaycan klubları arasında 7-ci, dünyada isə 350-ci pillədə başa vurmuşdur.

## İstinadlar

## Xarici keçidlər